พสกนิกรร่วมทำบุญตักบาตร ในวันเฉลิมพระชนมพรรษา พระบาทสมเด็จพระเจ้าอยู่หัว 
พสกนิกรทุกหมู่เหล่า ร่วมตักบาตรพระสงฆ์ เจริญพระพุทธมนต์ ถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวเวลา 07.00 น. วันที่ 28 กรกฎาคม 2563 ที่โรงเรียนนราสิกขาลัย ต.บางนาค อ.เมือง จ.นราธิวาส นายไพโรจน์ จริตงาม รองผู้ว่าราชการจังหวัดนราธิวาส พร้อมด้วย นายบุญพาศ รักนุ้ย รองผู้ว่าราชการจังหวัด นำ หัวหน้าส่วนราชการ ข้าราชการ ทหาร ตำรวจ รัฐวิสาหกิจ องค์กรปกครองส่วนท้องถิ่น ประชาชนทุกหมู่เหล่า ร่วมพิธีทำบุญตักบาตรข้าวสารอาหารแห้ง พระภิกษุสงฆ์ จำนวน 69 รูป ถวายเป็นพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ด้วยความสำนึกในพระมหากรุณาธิคุณ และแสดงออกถึงความจงรักภักดี โดยทุกคนต่างสวมใส่เสื้อเหลือง เข้าร่วมพิธีทำบุญตักบาตรโดยพร้อมเพรียงกันเวลาเดียวกัน ที่บริเวณอาคารรื่นอรุณ เขตเทศบาลเมืองสุไหงโก-ลก อ.สุไหงโก-ลก จ.นราธิวาส นายรุ่งเรือง ธิมาบุตร นายอำเภอสุไหงโก-ลก ได้นำข้าราชการแต่งชุดเครื่องแบบปกติขาว และประชาชนทุกหมู่เหล่า พร้อมใจกันสวมใส่เสื้อสีเหลือง จำนวนกว่า 400 คน ประกอบพิธีเจริญพระพุทธมนต์และทำบุญตักบาตรข้าวสารอาหารแห้งแก่พระสงฆ์ จำนวน 33 รูป เพื่อแสดงออกถึงความจงรักภักดี และเทิดทูนสถาบันพระมหากษัตริย์ ด้วยพระมหากรุณาธิคุณนานัปการที่ทรงปฏิบัติ มีผลให้ประเทศไทยเป็นปึกแผ่น รุ่งเรือง สงบร่มเย็นเป็นเอกราชมาจนถึงปัจจุบัน และถวายเป็นพระราชกุศลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 68 พรรษา 28 กรกฎาคม 2563โดยพิธีเจริญพระพุทธมนต์และทำบุญตักบาตรในครั้งนี้ ทุกคนต่างตั้งจิตอธิษฐาน จะน้อมนำคำสอนเพื่อนำมาประยุกต์ใช้ในการดำรงชีวิตประจำวันที่ จ.ยะลา นายชัยสิทธิ์ พานิชพงศ์ ผวจ.ยะลา เป็นประธานในพิธีทำบุญตักบาตรพระสงฆ์ จำนวน 69 รูป ถวายเป็นพระราชกุศล ณ บริเวณหอประชุมเฉลิมพระเกียรติฯ มรภ.ยะลา มี รอง ผวจ.ยะลา หัวหน้าส่วนราชการ ทหาร ตำรวจ นักเรียน นักศึกษา ตลอดจนพี่น้องประชน เข้าร่วมจำนวนมาก นายชัยสิทธิ์ กล่าวว่า เนื่องในวโรกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว รัชกาลที่ 10 จังหวัดยะลาพร้อมพสกนิกรจังหวัดยะลาได้จัดกิจกรรมเนื่องในวันเฉลิมพระชนมพรรษา ประกอบด้วย ช่วงเช้าจัดกิจกรรมทำบุญตักบาตร จากนั้นประกอบพิธีลงนามถวายพระพรชัยมงคล ถวายสัตย์ปฏิญาณการเป็นข้าราชการที่ดี และกิจกรรมรวมพลังของแผ่นดิน พิธีเจริญพระพุทธมนต์สมโภชพระบรมสารีริกธาตุ เฉลิมพระเกียรติ พระบาทสมเด็จพระเจ้าอยู่หัว และพิธีถวายเครื่องราชสักการะและวางพานพุ่ม และพิธีจุดเทียนถวายพระพรชัยมงคลโอกาสเดียวกันนี้ ทางจังหวัดยังได้จัดพิธีการเปิดซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก บริเวณวงเวียนใหญ่บ่อเจ็ดลูก ทางหลวงแผ่นดินสาย 418 หมู่ 4 ต.ท่าสาป อ.มืองยะลา ตลอดจนกิจกรรมจิตอาสา ชีวิตวิถีใหม่ใต้ร่มพระบารมี เราสร้างไปด้วยกัน ณ ฟาร์มตัวอย่าง ท่าธง-วังพญา อำเภอรามัน จังหวัดยะลาจ.นครศรีธรรมราช ณ ลานโพธิ์ วัดพระมหาธาตุ วรมหาวิหาร พระอารามหลวง จังหวัดนครศรีธรรมราช นายศิริพัฒ พัฒกุล ผู้ว่าราชการจังหวัดนครศรีธรรมราช เป็นประธานในพิธีทำบุญตักบาตรข้าวสารอาหารแห้งแด่พระสงฆ์ 69 รูป เพื่อถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 28 กรกฎาคม 2563 โดยมีพระเทพวินยาภรณ์ เจ้าอาวาสวัดพระมหาธาตุ วรมหาวิหาร/รองเจ้าคณะภาค 16-17-18 ธรรมยุต เป็นประธานสงฆ์ มีหัวหน้าส่วนราชการพลเรือน ตุลาการ ทหาร ตำรวจ เหล่ากาชาดจังหวัด และประชาชนทุกหมู่เหล่าร่วมในพิธีเวลา 09.00 น. นายศิริพัฒ พัฒกุล ผู้ว่าราชการจังหวัดนครศรีธรรมราช เป็นประธานในพิธีลงนามถวายพระพรชัยมงคล และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เบื้องหน้าพระบรมฉายาลักษณ์ พระบาทสมเด็จพระวชิรเกล้าเจ้าอยู่หัว ณ หอประชุมเมืองนครศรีธรรมราช สวนสมเด็จพระศรีนครินทร์ 84 ทุ่งท่าลาด มีหัวหน้าส่วนราชการพลเรือน ตุลาการ ทหาร ตำรวจ และประชาชนทุกหมู่เหล่าร่วมในพิธีอย่างพร้อมเพรียง เพื่อเฉลิมพระเกียรติ และแสดงความจงรักภักดีแด่พระบาทสมเด็จพระวชิรเกล้าเจ้าอยู่หัวทั้งนี้ เวลา 18.00 น. จังหวัดนครศรีธรรมราช กำหนดจัดพิธีถวายเครื่องราชสักการะและจุดเทียนถวายพระพรชัยมงคล ณ หอประชุมเมืองนครศรีธรรมราช สวนสมเด็จพระศรีนครินทร์ 84 ทุ่งท่าลาด จึงขอเชิญชวนข้าราชการทุกสังกัด ภาคเอกชน และประชาชนทุกหมู่เหล่าเข้าร่วมพิธีโดยพร้อมเพรียงกัน.
พสกนิกรทุกหมู่เหล่า ร่วมตักบาตรพระสงฆ์ เจริญพระพุทธมนต์ ถวายเป็นพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 
วันเฉลิมพระชนมพรรษา,วันเฉลิมพระชนมพรรษา ร.10,28 กรกฎาคม 2563,วันเฉลิมพระชนมพรรษา 68 พรรษา,ข่าวทั่วไป